Notat 

Til		
Prorektor Anne-Brit Kolstø
Studiedekan Trygve Wyller, TF
Studiedekan Mads H. Andenæs, JF
Studiedekan Per A. Brodal, Med.fak. 
Studiedekan Tor Egil Førland, HF
Studiedekan Nils D. Christophersen, MN
Studiedekan Arild Stenvik, OD (vara for Brodal)
Dekan Asbjørn Rødseth, SV
Studiedekan Frøydis Hertzberg, UV
Professor Gunnar Handal, Fagområdet for universitetspedagogikk
Professor Kirsten Hofgaard Lycke, FUP (vara for Handal)*
Faglig leder Beatrice Halsaa, SKK
Senterleder Bente Herstad, SUM (vara for Halsaa)
Magnus Worren, Studentparlamentet
Thomas Skilnand, Studetparlamentet (vara for Worren)
Ingrid Stranger-Thorsen, Studentparlamentet
Sven Tore Relling, Studentparlamentet (vara for Stranger-Thorsen)
Anette Wilberg, Studentparlamentet
Trond Yngve Larsen, Studentparlamentet (vara for Wilberg)
Biblioteksdirektør Jan Erik Røed, UB (observatør)
Overbibliotekar Anne-Mette Vibe, (vara for Røed)

Fra: Avd.dir. Toril Johansson, SFA 
Seniorrådgiver Kirsti Harg, tlf. 22 85 57 90, kirsti.harg@admin.uio.no
Kopi:  
Seksjonssjef Hanne Krogh, SSA, seksjonssjef Helene Ullerø, SIP, seksjonssjef Wenche Hakestad Hansen, SLS, seksjonssjef Berit Johnsen, UNIVETT, fakultetenes studieadministrasjon, Vidar Grøtta; Karrieresenteret.	

INNKALLING TIL 8.  MØTE I UNIVERSTETSSTYRETS STUDIEKOMITE FREDAG 21. NOVEMBER  2003 KL 12 15 -15  I STORT MØTEROM I ADM.BYGN., 10. ET.

0	Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/ 
	Orienteringssaker: Opplegg for evaluering av kvalitetsreformen-Orientering. Brev av 3.11.03 fra Rokkansenteret vedlegges til orientering.

1.8-03 Studieprogrammenes arbeidsmarkedsmuligheter	 
	En av intensjonene med studiereformen er å forbedre og tydeliggjøre universitetsstudienes arbeidslivsrelevans. Karrieresenteret ved UiO vet mye om hvordan uteksaminerte UiO-kandidater og relevante arbeidsgivere opplever situasjonen i dag, og leder Vidar Grøtta vil på den bakgrunn innlede og fremme noen forslag til hvordan programmene med forholdsvis enkle midler kan styrke studentenes jobbmuligheter. Se også http://www.karrieresenteret.uio.no/Intramax/karrieresenteret/  og vedlagte notat fra Karrieresenteret av 14.11.03. 
	Forslag til vedtak: Studiedekanene anmodes om å bidra til kontakt mellom sitt fakultets programstyrer og Karrieresenteret med sikte på å styrke informasjonen om kandidatenes kompetanse og om deres jobbmuligheter.

2.8-03 Innføring av kulturhistorie som fagnavn 
	J.nr. 03/7643
	Fagene etnologi og folkloristikk er lagt til en seksjon for kulturhistorie ved Institutt for kulturstudier (IKS). Instituttet har fremmet ønske om at kulturhistorie nå brukes som felles fagnavn for de to fagene og at de vitenskapelig ansatte bruker navnet kulturhistorie i stillingstittelen. Navnet er ment å understreke at det dreier seg om et humanistisk kulturfag til forskjell fra de mer samfunnsvitenskapelige betegnelsene kulturstudier og kulturvitenskap som brukes ved andre institusjoner. UiO har programmet Kultur og kommunikasjon ved SV og Kultur- og idéstudier ved HF. Universitetsdirektørens notat av 30.10.03 følger vedlagt.
	Forslag til vedtak: Studiekomiteen anbefaler universitetsledelsen å godkjenne at kulturhistorie tas i bruk som felles fagnavn for etnologi og folkloristikk samt som stillingstittel for vitenskapelige tilsatte ved seksjon for kulturhistorie.

3.8-03  Karaktergrense ved tilgang til høyere nivå i Lektor- og adjunktprogrammet
	J.nr. 00/14447
	Karakteren C eller bedre er fastsatt som opptaksnivå for mastergrader ved UiO. Følgende situasjon er oppstått: Studentene som opptas til LAP, opptas til et 5-årig studium. Mange studenter med avlagte grunn- og mellomfag får innpassing i programmet. Enkeltstudenter som er innpasset til studiets avsluttende del (masternivået), har ikke en karakter som gir adgang til det tilsvarende faget.
	Diskusjonsnotat av 13.11.03 følger vedlagt.
	Forslag til vedtak: Studiekomiteens diskusjon formidles til programstyret for LAP.

4.8-03 Innføring av kvalitetssystem for utdanningsvirksomheten ved UiO
	J.nr. 02/8190
	Notat av 17.11.03 ettersendes.
	Forslag til vedtak: 
	Komiteen anbefaler det fremlagte forslag til felles rammer for bruk av eksterne sensorer med de justeringer som fremkom under møtet.
	Komiteen ser behovet for å innføre en bredere kartlegging av studentenes tilfredshet med læringsmiljøet ved UiO og ber om at spørsmål knyttet til kostnader, ansvar for gjennomføring etc klarlegges i forkant av styrebehandlingen av kvalitetssystemet.
	Komiteen ber om at det arbeides videre med prosedyren for årlig vurdering og rapportering ut fra innspillene på møtet og at forslaget ferdigstilles og forelegges komiteen som en del av systembeskrivelsen.

5.8-03 Bruk av karaktersystemet bestått/ikke bestått 
	J.nr. 01/9188
	Det er oppstått spørsmål knyttet til grensen mellom bestått og ikke bestått i karaktersystemet med bare disse to trinnene, jf. diskusjon i forrige møte. Notat fra Gunnar Handal av 7.11.03 følger vedlagt.
	Forslag til vedtak: (Fremlegges i møtet)

6.8-03 Tiltak for å bidra til kvalitetssikring av engelskspråklige studietilbud
	Notat fra studiedekan Frøydis Hertzberg av 13. november 2003 følger vedlagt
Hun har deltatt på konferansen Integrating content and language ved Universitetet i Maastricht om undervisning på engelsk i høyere utdanning. En felles erfaring ser ut til å være at man ofte underkommuniserer problemene ved å gi undervisning på engelsk når verken læreren eller størstedelen av studentene har det som sitt morsmål. Studentevalueringer og mer uformelle tilbakemeldinger tyder på problemer.
Forslag til vedtak: På bakgrunn av diskusjonen anmodes administrasjonen om å hente inn erfaringer fra fagmiljøene og fremme forslag til videre behandling av saken.

8.8-03 Møteplan 2004 vår
	Følgende møtedatoer foreslås, se vedlegg: Fredager 12 15 -15 den 9. januar, 13. februar, 19. mars, 16. april, 14. mai og 11. juni.
Forslag til vedtak: Møteplan våren 2004 fastsettes i samsvar med forslag.

9.8-03 Eventuelt

Toril Johansson
avdelingsdirektør
					Kirsti Harg
					Seniorrådgiver

					@